pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกรัฐบาลแจ้ง รถ-เรือโดยสาร สมัครเป็นผู้ให้บริการ ตามโครงการสวัสดิการแห่งรัฐได้แล้วตั้งแต่วันนี้ เริ่มให้บริการ 1 ต.ค. 66 เป็นต้นไป
วันพุธที่ 2 สิงหาคม 2566
02/08/2566
รองโฆษกรัฐบาลแจ้ง รถ-เรือโดยสาร สมัครเป็นผู้ให้บริการ ตามโครงการสวัสดิการแห่งรัฐได้แล้วตั้งแต่วันนี้ เริ่มให้บริการ 1 ต.ค. 66 เป็นต้นไป
รองโฆษกรัฐบาลแจ้ง รถ-เรือโดยสาร สมัครเป็นผู้ให้บริการ ตามโครงการสวัสดิการแห่งรัฐได้แล้วตั้งแต่วันนี้ เริ่มให้บริการ 1 ต.ค. 66 เป็นต้นไป
วันนี้ (2 ส.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงการคลังได้ร่วมกับหน่วยงานภายใต้กระทรวงคมนาคม ได้แก่ กรมการขนส่งทางบก และกรมเจ้าท่า เชิญชวนผู้ประกอบการขนส่งสาธารณะ ประกอบเด้วย รถเอกชนร่วม ขสมก. , บขส. , รถสองแถวรับจ้าง และ เรือโดยสารสาธารณะ ที่ประสงค์จะเข้าร่วมเป็นผู้ให้บริการแก่ผู้มีสิทธิตามโครงการเพื่อสวัสดิการแห่งรัฐ ปี 2565 สามารถสมัครเข้าร่วมได้ตั้งแต่วันที่ 1 ส.ค. 2566 ที่ผ่านมา เพื่อเปิดให้บริการ รับชําระเงินจากผู้มีสิทธิตามโครงการฯ ตั้งแต่วันที่ 1 ต.ค. 2566 เป็นต้นไป
ทั้งนี้ รถเอกชนร่วม ขสมก. , บขส. , รถสองแถวรับจ้าง สามารถสมัครเพื่อเข้าร่วมเป็นผู้ให้บริการตามโครงการฯ ได้ที่สํานักการขนส่งผู้โดยสาร กรมการขนส่งทางบก หรือสํานักงานขนส่งจังหวัด โดยเบื้องต้น กรมการขนส่งทางบก ได้แบ่งรอบการรับสมัครเป็น 4 รอบ รอบแรกเปิดรับสมัคร ระหว่างวันที่ 1 – 7 ส.ค. 66 คาดว่าสามารถเปิดให้บริการได้วันที่ 1 ต.ค. 66 รอบที่ 2 ระหว่างวันที่ 8 - 31 ส.ค. 66 คาดว่าสามารถเปิดให้บริการได้วันที่ 1 พ.ย. 66 รอบที่ 3 ระหว่างวันที่ 1-30 ก.ย. 66 คาดว่าสามารถเปิดให้บริการได้วันที่ 1 ธ.ค. 66 และรอบที่ 4 ระหว่างวันที่ 1 - 31 ต.ค. 66 คาดว่าสามารถเปิดให้บริการได้วันที่ 1 ม.ค. 67
ส่วนผู้ประกอบการเรือโดยสารสาธารณะ สามารถสมัครป็นผู้ให้บริการตามโครงการฯ ได้ที่สํานักมาตรฐานทะเบียนเรือ กรมเจ้าท่า หรือสํานักงานเจ้าท่าภูมิภาคสาขา โดยการรับสมัครยังไม่ได้มีการกําหนดระยะเวลาสิ้นสุด หากผู้ประกอบการมีความประสงค์และมีความพร้อม สามารถสมัครผ่านหน่วยงานกํากับดูแลได้อย่างต่อเนื่อง
น.ส.ไตรศุลี กล่าวว่า ปัจจุบันโครงการลงทะเบียนเพื่อสวัสดิการแห่งรัฐ ปี 2565 ได้สนับสนุนวงเงินค่าเดินทางผ่านระบบขนส่งสาธารณะรวม 750 บาทต่อคนต่อเดือน ซึ่งสามารถใช้โดยสารได้กับระบบขนส่งสาธารณะ โดยไม่จํากัดวงเงินตามประเภทรถ ได้แก่ รถองค์การขนส่งมวลชนกรุงเทพ (ขสมก.) ,รถบริษัท ขนส่ง จํากัด (บขส.) , รถไฟฟ้า บริษัท ระบบขนส่งมวลชนกรุงเทพจํากัด (มหาชน) รถไฟฟ้ามหานคร , รถไฟ ส่วนรถเอกชนร่วม ขสมก. บขส. รถสองแถวรับจ้าง และเรือโดยสารสาธารณะ จะเปิดให้บริการตั้งแต่วันที่ 1 ต.ค.66 เป็นต้นไป
รัฐบาลไทย-ข่าวทำเนียบรัฐบาล-ปกท.ทส. ร่วมแสดงความยินดี  “76 ปี องค์การอุตสาหกรรมป่าไม้ สร้างสรรค์สวนป่าเศรษฐกิจเพื่อความยั่งยืน”
วันพุธที่ 26 กรกฎาคม 2566
ปกท.ทส. ร่วมแสดงความยินดี  “76 ปี องค์การอุตสาหกรรมป่าไม้ สร้างสรรค์สวนป่าเศรษฐกิจเพื่อความยั่งยืน”
ปกท.ทส. ร่วมแสดงความยินดี  “76 ปี องค์การอุตสาหกรรมป่าไม้ สร้างสรรค์สวนป่าเศรษฐกิจเพื่อความยั่งยืน”
ปกท.ทส. ร่วมแสดงความยินดี “76 ปี องค์การอุตสาหกรรมป่าไม้ สร้างสรรค์สวนป่าเศรษฐกิจเพื่อความยั่งยืน”
วันที่ 25 กรกฎาคม 2566 เวลา 08.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมแสดงความยินดีเนื่องในโอกาสครบรอบวันสถาปนา 76 ปี องค์การอุตสาหกรรมป่าไม้ (อ.อ.ป.) ภายใต้แนวคิด “76 ปี องค์การอุตสาหกรรมป่าไม้ สร้างสรรค์สวนป่าเศรษฐกิจเพื่อความยั่งยืน” พร้อมทั้งได้ร่วมสมทบทุนการศึกษาให้แก่นักเรียนในโรงเรียนโดยรอบสวนป่าองค์การอุตสาหกรรมป่าไม้ทั่วประเทศ และบุตรธิดาของผู้ปฏิบัติงาน อ.อ.ป. จํานวน 20,000 บาท (สองหมื่นบาทถ้วน) โดยมี นายสุกิจ จันทร์ทอง ผู้อํานวยการองค์การอุตสาหกรรมป่าไม้ ให้การต้อนรับและเป็นผู้แทนรับมอบทุนการศึกษา ณ องค์การอุตสาหกรรมป่าไม้ กรุงเทพมหานคร
โอกาสนี้ ปกท.ทส. ยังได้มอบเกียรติบัตรให้แก่ผู้ชนะการประกวดออกแบบตราสัญลักษณ์ (Logo) เนื่องในโอกาสวันสถาปนา อ.อ.ป. ครบรอบ 76 ปี จํานวน 3 รางวัล ประกอบด้วย รางวัลชนะเลิศ ได้แก่ นางสาวอนงค์ แก้วบริสุทธิ์ รางวัลรองชนะเลิศ อันดับ 1 ได้แก่ นายธนภูมิ ครบส่วน และ รางวัลชนะเลิศ อันดับ 2 ได้แก่ นายพิษณุ พัฒนสุทธิชลกุล
รัฐบาลไทย-ข่าวทำเนียบรัฐบาล-อย. แนะผู้บริโภคควรรู้เท่าทันโฆษณา “ผลิตภัณฑ์ทางการแพทย์” ที่อวดอ้างเกินจริง
วันพฤหัสบดีที่ 3 สิงหาคม 2566
อย. แนะผู้บริโภคควรรู้เท่าทันโฆษณา “ผลิตภัณฑ์ทางการแพทย์” ที่อวดอ้างเกินจริง
.....
กรณีมีโฆษณาที่เกี่ยวกับเครื่องมือแพทย์ พร้อมกับอวดอ้างว่าใช้เทคโนโลยี Exosome หรือมีส่วนประกอบของ Stem Cell ที่จะช่วยฟื้นฟูผิวอย่างล้ําลึก รวมทั้งการโฆษณาเพื่อใช้ฉีดบนใบหน้านั้น
.
อย. แจงว่ายังไม่เคยมีการอนุญาตเครื่องมือแพทย์ที่ใช้เทคโนโลยี Exosome หรือส่วนประกอบของ Stem Cell นอกจากนี้ ยังไม่เคยอนุญาตให้มีการโฆษณาสําหรับใช้ฉีดบนใบหน้าเช่นกัน
.
สําหรับผู้บริโภค ควรปฏิบัติตามข้อแนะนําก่อนการเลือกซื้อผลิตภัณฑ์ ดังนี้
1.ตรวจสอบเครื่องมือแพทย์ว่าได้รับอนุญาตจาก อย. โดยพิจารณาเลขทะเบียนการอนุญาต
2.ตรวจสอบการโฆษณาผลิตภัณฑ์เครื่องมือแพทย์ว่ามีหมายเลขใบอนุญาตโฆษณาเครื่องมือแพทย์ (ฆพ.)
3.ตรวจสอบวิธีใช้ที่ระบุบนฉลากและเอกสารกํากับผลิตภัณฑ์ และยืนยันให้ผู้ประกอบการใช้ตามที่ระบุบนฉลาก
4.ถ่ายรูปผลิตภัณฑ์ไว้เป็นหลักฐาน รวมทั้งฉลากและเอกสารกํากับผลิตภัณฑ์
.
ทั้งนี้ สามารถตรวจสอบผลิตภัณฑ์ที่ได้รับอนุญาตได้ที่เว็บไซต์ อย.www.fda.moph.go.thหรือ ผ่าน QR Code
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว ดีอีเอส เข้าร่วมพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
วันศุกร์ที่ 28 กรกฎาคม 2566
รมว ดีอีเอส เข้าร่วมพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
รมว ดีอีเอส เข้าร่วมพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
วันนี้(28กรกฎาคม2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมพิธีจุดเทียนถวายพระพรชัยมงคลเนื่องในโอกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวณบริเวณท้องสนามหลวง
______________
รัฐบาลไทย-ข่าวทำเนียบรัฐบาล-รฟม. สั่งคุมเข้มมาตรการความปลอดภัยตลอดเส้นทางก่อสร้างโครงการรถไฟฟ้าทุกสาย อำนวยความสะดวกแก่ผู้สัญจรทางถนนในช่วงวันหยุดยาว 28 กรกฎาคม – 2 สิงหาคม 2566 นี้
วันพฤหัสบดีที่ 27 กรกฎาคม 2566
รฟม. สั่งคุมเข้มมาตรการความปลอดภัยตลอดเส้นทางก่อสร้างโครงการรถไฟฟ้าทุกสาย อํานวยความสะดวกแก่ผู้สัญจรทางถนนในช่วงวันหยุดยาว 28 กรกฎาคม – 2 สิงหาคม 2566 นี้
....
ตามที่คณะรัฐมนตรี ได้มีมติเห็นชอบกําหนดให้วันจันทร์ที่ 31 สิงหาคม 2566 เป็นวันหยุดราชการเพิ่มเป็นกรณีพิเศษ เพื่อให้เกิดการกระตุ้นเศรษฐกิจของประเทศ ซึ่งจะทําให้มีวันหยุดราชการติดต่อกันรวม 6 วัน ตั้งแต่วันศุกร์ที่ 28 กรกฎาคม ถึง วันพุธที่ 2 สิงหาคม 2566 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม เปิดเผยว่า การรถไฟฟ้าขนส่งมวลชนแห่งประเทศไทย (รฟม.) ได้สั่งการให้โครงการรถไฟฟ้าทุกสายในความรับผิดชอบของ รฟม. เตรียมความพร้อมในการอํานวยความสะดวกและปลอดภัยในบริเวณพื้นที่ก่อสร้างโครงการฯ เพื่อรองรับการเดินทางของประชาชนที่จะเดินทางกลับภูมิลําเนา หรือเดินทางไปท่องเที่ยวในช่วงวันหยุดยาว ระหว่างวันที่ 28 กรกฎาคม ถึง 2 สิงหาคม 2566 โดยปัจจุบันโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) และโครงการรถไฟฟ้าสายสีเหลือง ช่วงลาดพร้าว - สําโรง ได้ดําเนินงานก่อสร้างงานโยธาแล้วเสร็จ 100% ซึ่ง รฟม. ได้กําชับให้ผู้รับเหมาทั้งสองโครงการเร่งดําเนินงานซ่อมแซมผิวจราจร เพื่อคืนสภาพผิวจราจรถาวรแก่ประชาชนผู้ใช้รถใช้ถนนโดยเร็ว
ในส่วนของโครงการรถไฟฟ้าที่ยังอยู่ระหว่างดําเนินงานก่อสร้างงานโยธา ได้แก่ โครงการรถไฟฟ้าสายสีชมพู ช่วงแคราย - มีนบุรี และส่วนต่อขยาย ช่วงสถานีศรีรัช - เมืองทองธานี และโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) นั้น รฟม. ได้สั่งการให้ผู้รับเหมาปฏิบัติตามมาตรการความปลอดภัยในงานก่อสร้างอย่างเคร่งครัด หมั่นตรวจสอบและจัดสภาพหน้างานให้อยู่ในสภาพเรียบร้อย เช่น การปิดกั้นพื้นที่ก่อสร้างและช่องเปิดต่างๆ การจัดเก็บอุปกรณ์เครื่องมือ เครื่องจักรให้เรียบร้อยและปลอดภัย ไม่กีดขวางการจราจร การจัดแนวแบริเออร์ให้เป็นระเบียบ ติดตั้งป้ายเตือน ป้ายทางเบี่ยง ทางเลี่ยง และปิดกั้นแนวรั้วคอนกรีตบริเวณจุดที่เป็นอันตรายให้เรียบร้อย รวมถึงการติดตั้งไฟส่องสว่างให้ชัดเจน การตรวจสอบอุปกรณ์ไฟฟ้า และการจัดเก็บวัตถุไวไฟหรือสารไวไฟให้ปลอดภัย นอกจากนี้ ยังจัดให้มีเจ้าหน้าที่เฝ้าระวังและจัดเตรียมอุปกรณ์ด้านจราจร เพื่อเตรียมพร้อมให้การช่วยเหลือกรณีเกิดเหตุฉุกเฉิน ตลอด 24 ชั่วโมง เพื่อทําให้เกิดความปลอดภัยในชีวิตและทรัพย์สิน รวมทั้งป้องกันอุบัติเหตุที่อาจจะเกิดขึ้น ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-รัฐบาลยันสถานะกองทุนประกันสังคมสุดแกร่ง เงินสะสม2.3ล้านล้านบาท  ไม่มีค้างจ่าย พร้อมปรับปรุงสิทธิประโยชน์ตอบโจทย์ผู้ประกันตน
วันพุธที่ 2 สิงหาคม 2566
02/08/2566
รัฐบาลยันสถานะกองทุนประกันสังคมสุดแกร่ง เงินสะสม2.3ล้านล้านบาท  ไม่มีค้างจ่าย พร้อมปรับปรุงสิทธิประโยชน์ตอบโจทย์ผู้ประกันตน
รัฐบาลยันสถานะกองทุนประกันสังคมสุดแกร่ง เงินสะสม2.3ล้านล้านบาท  ไม่มีค้างจ่าย พร้อมปรับปรุงสิทธิประโยชน์ตอบโจทย์ผู้ประกันตน
วันนี้ (2 ส.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า กรณีมีข่าวปลอมแพร่ระบาดในช่วงเวลานี้ เกี่ยวกับกองประกันสังคม โดยอ้างว่ากองทุนดังกล่าวเสี่ยงล้มละลายภายใน 30 ปี เนื่องจากค้างจ่าย 7 หมื่นล้านบาทนั้น เรื่องนี้สํานักงานประกันสังคม กระทรวงแรงงานยืนยันว่า ไม่เป็นความจริง กองทุนประกันสังคมมีเสถียรภาพมั่นคง สามารถสร้างผลตอบแทนได้อย่างต่อเนื่อง และเพียงพอ ทั้งยังมีการบริหารสภาพคล่องโดยใช้กลยุทธ์การลงทุนที่มีประสิทธิภาพ มุ่งเน้นการถือครองหลักทรัพย์ในระยะยาว เพื่อสร้างผลตอบแทนให้แก่กองทุน ซึ่งปัจจุบันกองทุนประกันสังคมมีเงินสะสม 2.3 ล้านล้านบาท และสถานะของกองทุนมีเม็ดเงินที่เพียงพอสําหรับการจ่ายสิทธิประโยชน์ในทุกกรณี ไม่ได้เสี่ยงล้มละลายหรือค้างจ่ายแต่อย่างใด
น.ส.ทิพานัน กล่าวว่า ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากสํานักงานประกันสังคม สามารถติดตามได้ที่เว็บไซต์ www.sso.go.th หรือโทรสายด่วน 1506
รองโฆษกประจําสํานักนายกรัฐมนตรี กล่าวอีกว่า ที่ผ่านมาพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังให้ความสําคัญและห่วงใยผู้ประกันตนสั่งการให้หน่วยงานที่เกี่ยวข้องบูรณาการ ใช้เงินกองทุนประกันสังคมให้เกิดประโยชน์ ตอบสนองผู้ประกันตน ทั้งยังได้ปรับปรุงแก้ไขสิทธิประโยชน์ของผู้ประกันตน โดยมติครม.วันที่ 10 พฤษภาคม 2565 ได้อนุมัติร่าง พ.ร.บ.ประกันสังคม (ฉบับที่ ..) พ.ศ. .... โดยปรับปรุงแก้ไขสิทธิประโยชน์กองทุนประกันสังคมกรณีชราภาพ ให้ผู้ประกันตนสามารถนําเงินกรณีชราภาพบางส่วนออกมาใช้ก่อน 3 รูปแบบ ‘ขอเลือก ขอคืน และขอกู้’ ขณะเดียวกันยังได้เพิ่มสิทธิประโยชน์กรณีอื่นๆ เช่น เพิ่มเงินทดแทนกรณีขาดรายได้จากการทุพพลภาพ เพิ่มการจ่ายเงินสงเคราะห์การหยุดงานเพื่อคลอดบุตร และขยายอายุขั้นสูงของผู้ประกันตนที่เป็นลูกจ้าง จากเดิมอายุ 60 ปีบริบูรณ์ เป็น 65 ปีบริบูรณ์ เพื่อพัฒนาระบบประกันสังคมให้ทันสมัย สอดคล้องกับสถานการณ์ตอบโจทย์ของทุกกลุ่ม เพื่อยกระดับคุณภาพชีวิตผู้ประกันตนให้ดีขึ้น
รัฐบาลไทย-ข่าวทำเนียบรัฐบาล-กรมการขนส่งทางราง ร่วมส่งประชาชนกลับภูมิลำเนาช่วงวันเฉลิมพระชนมพรรษาพระบาทสมเด็จพระเจ้าอยู่หัว
วันพฤหัสบดีที่ 27 กรกฎาคม 2566
กรมการขนส่งทางราง ร่วมส่งประชาชนกลับภูมิลําเนาช่วงวันเฉลิมพระชนมพรรษาพระบาทสมเด็จพระเจ้าอยู่หัว
....
วันนี้ (27 ก.ค. 66) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ลงพื้นที่ตรวจความเรียบร้อยการเดินทางกลับภูมิลําเนาของประชาชน วันหยุดเนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 ยาวต่อเนื่องถึงวันเข้าพรรษาและวันอาสาฬหบูชา ณ สถานีกลางกรุงเทพอภิวัฒน์
นายอธิภูฯ กล่าวว่า การลงพื้นที่ในวันนี้ เป็นการตรวจสอบความเรียบร้อยการให้บริการประชาชนของการรถไฟแห่งประเทศไทย (รฟท.) ที่ให้บริการประชาชนเดินทางกลับภูมิลําเนาช่วงวันหยุดยาว (ระหว่างวันที่ 28 กรกฎาคม ถึง 2 สิงหาคม 2566) ซึ่งจากการลงพื้่นที่ตรวจสอบ พบว่า ช่วงวันหยุดยาวนี้มีประชาชนเดินทางกลับภูมิลําเนา และไปทําธุระ ไปท่องเที่ยวทําบุญเนื่องจากเป็นวันสําคัญทางศาสนาเป็นจํานวนมาก จึงได้มีการกําชับให้ รฟท. เตรียมความพร้อมต่างๆ ภายในสถานี เพื่อให้ประชาชนได้รับความสะดวกสบายในการใช้บริการ ไม่ว่าจะเป็นการจัดเก้าอี้ระหว่างรอขบวนรถไฟให้ผู้โดยสารหรือคนที่มาส่งให้เพียงพอ การทําความสะอาดพื้นที่ให้พร้อมและน่าใช้บริการอยู่เสมอทั้งภายในสถานีและภายในขบวนรถ ความพร้อมของห้องพยาบาล กรณีมีผู้โดยสารไม่สบายหรือบาดเจ็บ เพิ่มเจ้าหน้าที่อํานวยความสะดวก เฝ้าระวังจุดเสี่ยงและจุดตัดทางรถไฟ และเน้นย้ําให้เจ้าหน้าที่มีความรอบคอบในการตรวจตั๋วโดยสารและผู้โดยสารก่อนขึ้นชั้นชานชาลา    รวมทั้งการตรวจวัดปริมาณแอลกอฮอล์ของพนักงานขับรถและพนักงานบริการบนรถไฟ เพื่อให้การเดินทางของประชาชนหรือสิ่งถึงที่หมายอย่างปลอดภัย หากประชาชนมีข้อมูลสอบถามสามารถติดต่อได้ที่ Call center 1690 สายด่วน รฟท.
ทั้งนี้ ขร. ขอให้ทุกท่านมีความสุขในการเดินทางกลับภูมิลําเนา ไปท่องเที่ยว ทําบุญ อย่างมีความสุข และสนุกไปกับการใช้บริการระบบขนส่งทางราง
รัฐบาลไทย-ข่าวทำเนียบรัฐบาล-พระครูแขก-พระครูต้น เป็นหลักชัย นำประชาชนวังงิ้วใต้ อ.ดงเจริญ จ.พิจิตร ขับเคลื่อนกิจกรรมปลูกป่า-ปล่อยพันธุ์ปลา โคก หนอง นา พ่อบุญมีแม่อุบล เฉลิมพระเกียรติพระบาทสมเด็จพระเจ้าอยู่หัว
วันศุกร์ที่ 28 กรกฎาคม 2566
28/07/2566
พระครูแขก-พระครูต้น เป็นหลักชัย นําประชาชนวังงิ้วใต้ อ.ดงเจริญ จ.พิจิตร ขับเคลื่อนกิจกรรมปลูกป่า-ปล่อยพันธุ์ปลา โคก หนอง นา พ่อบุญมีแม่อุบล เฉลิมพระเกียรติพระบาทสมเด็จพระเจ้าอยู่หัว
พระครูแขก-พระครูต้น เป็นหลักชัย นําประชาชนพื้นที่วังงิ้วใต้ อําเภอดงเจริญ จังหวัดพิจิตร ขับเคลื่อนกิจกรรมปลูกป่า-ปล่อยพันธุ์ปลา โคก หนอง นา พ่อบุญมี แม่อุบล เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันนี้ (28 ก.ค. 66) นายสมชาย ศรีนวน นายกองค์การบริหารส่วนตําบลวังงิ้วใต้ จังหวัดพิจิตร เปิดเผยว่า เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 องค์การบริหารส่วนตําบลวังงิ้วใต้ ร่วมกับคณะสงฆ์ จัดกิจกรรม "โครงการปลูกป่า-ปล่อยพันธุ์ปลา" เฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ณ โคก หนอง นา พ่อบุญมี แม่อุบล หมู่ 8 ตําบลวังงิ้วใต้ อําเภอดงเจริญ จังหวัดพิจิตร โดยได้รับเมตตาจาก พระครูพิสัยสุวรรณบรรพต (พระครูแขก) เจ้าอาวาสวัดบรรพตสุทธาราม พระครูสุภัทรธรรมโฆษิต (พระครูต้น) ผู้ช่วยเจ้าอาวาสวัดระฆังโฆสิตาราม วรมหาวิหาร เป็นหลักชัยนําคณะผู้บริหาร ฝ่ายสภา พนักงาน เจ้าหน้าที่ องค์การบริหารส่วนตําบลวังงิ้วใต้ พร้อมทั้งส่วนราชการ โรงเรียน ผู้นําท้องที่ ท้องถิ่น และชมรมผู้สูงอายุตําบลวังงิ้วใต้ เข้าร่วมกิจกรรมดังกล่าวฯ
พระครูสุภัทรธรรมโฆษิต กล่าวว่า "ศูนย์เรียนรู้ โคก หนอง นา พ่อบุญมี แม่อุบล" แห่งนี้ เป็นอนุสรณ์สถาน แห่งการน้อมสํานึกในพระมหากรุณาธิคุณ พระบาทสมเด็จพระเจ้าอยู่หัว ผู้ทรงพระคุณอันประเสริฐ พระมหากษัตริย์ผู้ทรงเป็นหลักชัยของพสกนิกรชาวไทย ผู้ทรงมุ่งมั่นในการสืบสานรักษาและต่อยอดแนวพระราชดําริทั้งปวงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยการน้อมนํา "หลักอารยเกษตร" มาพัฒนาพื้นที่ให้กลายเป็นแหล่งเรียนรู้เพื่ออบรมถ่ายทอดองค์ความรู้เกี่ยวกับศาสตร์พระราชา รวมถึงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา” เพื่อให้เกิดการพัฒนาคนด้วยกระบวนการเรียนรู้ การมีส่วนร่วม ทําให้คนสามารถพึ่งพาตนเองเพื่อไปพัฒนาพื้นที่ สร้างงาน สร้างอาชีพ สร้างรายได้ สร้างความสุขในพื้นที่ ด้วยหลักการ บวร “บ้าน วัด ราชการ” ซึ่งสอดคล้องกับกลไก 7 ภาคีเครือข่ายตามศาสตร์พระราชา
นายสมชาย ศรีนวน นายกองค์การบริหารส่วนตําบลวังงิ้วใต้ กล่าวว่า กิจกรรมการปลูกป่า-ปล่อยพันธุ์ปลา เฉลิมพระเกียรติฯ ในครั้งนี้ ได้รับเมตตาจากพระเถระ คือ พระครูพิสัยสุวรรณบรรพต (พระครูแขก) เจ้าอาวาสวัดบรรพตสุทธาราม พระครูสุภัทรธรรมโฆษิต (พระครูต้น) ผู้ช่วยเจ้าอาวาสวัดระฆังโฆสิตาราม วรมหาวิหาร ผู้มีกตัญญุตาต่อแผ่นดินเกิด ในการมุ่งมั่นพัฒนาคนในพื้นที่ ผ่านกิจกรรมที่เป็นการหลอมรวมพลังความรักความสามัคคีของคนในชุมชน โดยได้ทําการปล่อยพันธุ์ปลานิลจิตรลดา 1,000 ตัว ปลาทับทิม 1,000 ตัว และปลาตะเพียน 1,000 ตัว ในบริเวณหนองน้ํา และร่วมปลูกพันธุ์ไม้ ได้แก่ มะม่วง ขนุน มะยงชิต ทุเรียน ชมพู่ ส้มโอ ฝรั่ง และตะขบ รวม 54 ต้น ในพื้นที่แปลงโคก หนอง นา พ่อบุญมี แม่อุบล เพื่อยังผลทําให้เกิดความยั่งยืนกับพี่น้องประชาชนในพื้นที่ ทั้งในมิติการเป็นแหล่งเรียนรู้ และการเป็นแหล่งเสริมสร้างความมั่นคงทางอาหารของชุมชนอีกด้วย
รัฐบาลไทย-ข่าวทำเนียบรัฐบาล-ดีอีเอส ลงพื้นที่ภาคเหนือ ติดตาม ตรวจสอบและประเมินผลงานปี 2566
วันศุกร์ที่ 28 กรกฎาคม 2566
ดีอีเอส ลงพื้นที่ภาคเหนือ ติดตาม ตรวจสอบและประเมินผลงานปี 2566
ดีอีเอส ลงพื้นที่ภาคเหนือ ติดตาม ตรวจสอบและประเมินผลงานปี 2566
นางจีราวรรณบุญเพิ่มประธานกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยคณะทํางานและผู้ที่เกี่ยวข้องลงพื้นที่ติดตามตรวจสอบและประเมินผลการดําเนินงานตามประเด็นการตรวจสอบฯปี2566ณจังหวัดเชียงใหม่และลําปางระหว่างวันทีี23-26ก.ค. 2566โดยได้ประชุมร่วมกับหน่วยงานภายใต้สังกัดกระทรวงฯในพื้นที่จังหวัดเชียงใหม่และติดตามการใช้ประโยชน์ศูนย์ดิจิทัลชุมชนสถาบันพัฒนาเยาวสตรีอําเภอแม่ริมรวมทั้งตรวจเยี่ยมการใช้ประโยชน์จากเทคโนโลยีและนวัตกรรมดิจิทัลของบริษัทล้านเกษตร(ประเทศไทย)จํากัด(โรงงานเกรียงไกรผลไม้)จังหวัดเชียงใหม่และโรงอบอัจฉริยะแปรรูปข้าวแต๋นน้ําแตงโมบ้านเป้าจังหวัดลําปางซึ่งทั้ง2กิจการได้รับการส่งเสริมและสนับสนุนตามมาตรการdepa Digital Transformation Fundsของสํานักงานส่งเสริมเศรษฐกิจดิจิทัลตลอดจนติดตามผลการใช้งานระบบคลาวด์กลางภาครัฐ(GDCC)ของระบบฐานข้อมูลคุณภาพสิ่งแวดล้อมสํานักงานสิ่งแวดล้อมและควบคุมมลพิษที่2และตรวจเยี่ยมการดําเนินงานของสถานีอุตุนิยมวิทยาจังหวัดลําปางด้วย
_____________
รัฐบาลไทย-ข่าวทำเนียบรัฐบาล-ปลัดฯ ณัฐพล ระดมสมอง MIND ทีม ปั้นโครงการ Flagship ปี 68 รับยุทธศาสตร์ชาติ 13 แผนแม่บท เน้นส่งเสริมการประกอบการที่ดี พัฒนาระบบการมาตรฐาน ยกระดับอุตสาหกรรม S-Curve
วันอังคารที่ 25 กรกฎาคม 2566
25/07/2566
ปลัดฯ ณัฐพล ระดมสมอง MIND ทีม ปั้นโครงการ Flagship ปี 68 รับยุทธศาสตร์ชาติ 13 แผนแม่บท เน้นส่งเสริมการประกอบการที่ดี พัฒนาระบบการมาตรฐาน ยกระดับอุตสาหกรรม S-Curve
ปลัดฯ ณัฐพล ระดมสมอง MIND ทีม ปั้นโครงการ Flagship ปี 68 รับยุทธศาสตร์ชาติ 13 แผนแม่บท เน้นส่งเสริมการประกอบการที่ดี พัฒนาระบบการมาตรฐาน ยกระดับอุตสาหกรรม S-Curve เพื่อขับเคลื่อนภาคอุตสาหกรรมไทยให้มีขีดความสามารถในระดับสากล
วันที่ 24 กรกฎาคม 2566 เวลา 16.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการนําเสนอโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ.2568 ของกระทรวงอุตสาหกรรม (อก.) ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting โดยที่ประชุมได้นําเสนอการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ปี 2568 ของกระทรวงอุตสาหกรรม ต่อจากการประชุมครั้งที่แล้วเมื่อวันที่ 12 กรกฎาคม 2566 ในประเด็นแผนแม่บท ภายใต้ยุทธศาสตร์ชาติ แผนแม่บทที่ (09) เขตเศรษฐกิจพิเศษ (16) เศรษฐกิจฐานราก (18) การเติบโตอย่างยั่งยืน (20) การบริการประชาชนและประสิทธิภาพภาครัฐ (21) การต่อต้านการทุจริตและประพฤติมิชอบ
ปลัดกระทรวงอุตสาหกรรม ได้กล่าวชื่นชมทุกหน่วยงานที่นําเสนอ Flagship นําไปสู่การเสนอขอรับการจัดสรรงบประมาณปี 2568 และเน้นย้ําให้หน่วยงานที่นําเสนอโครงการด้านระบบ IT ให้ปรับเนื้อหาให้สามารถเชื่อมโยงกับระบบ i-Industry และระบบรายงานข้อมูลในระบบ iSingleform รวมทั้งให้ข้อเสนอแนะในการเขียนโครงการเพื่อของบประมาณ ควรเขียนให้ครอบคลุม สอดคล้องตามยุทธศาสตร์ชาติ และแผนแม่บทด้านต่าง ๆ ที่เกี่ยวข้อง
โดยมี นายสุรพล ชามาตย์ นายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารระดับสูงจากกรมโรงงานอุตสาหกรรม กรมส่งเสริมอุตสาหกรรม กรมอุตสาหกรรมพื้นฐานและการเหมืองแร่ สํานักงานมาตรฐานผลิตภัณฑ์อุตสาหกรรม สํานักงานเศรษฐกิจอุตสาหกรรม สํานักงานคณะกรรมการอ้อยและน้ําตาลทราย สํานักงานอุตสาหกรรมจังหวัดทั้ง 76 จังหวัด เข้าร่วมประชุม
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าฯ รับผู้ป่วยจากเหตุโกดังพลุระเบิดทั้ง 10 ราย เป็นคนไข้ในพระบรมราชานุเคราะห์
วันจันทร์ที่ 31 กรกฎาคม 2566
พระบาทสมเด็จพระเจ้าอยู่หัว ทรงพระกรุณาโปรดเกล้าฯ รับผู้ป่วยจากเหตุโกดังพลุระเบิดทั้ง 10 ราย เป็นคนไข้ในพระบรมราชานุเคราะห์
พระบาทสมเด็จพระเจ้าอยู่หัว ทรงพระกรุณาโปรดเกล้าฯ รับผู้ป่วยบาดเจ็บจากเหตุโกดังพลุระเบิด จ.นราธิวาส จํานวน 10 ราย ไว้เป็นคนไข้ในพระบรมราชานุเคราะห์
พระบาทสมเด็จพระเจ้าอยู่หัว ทรงพระกรุณาโปรดเกล้าฯ รับผู้ป่วยบาดเจ็บจากเหตุโกดังพลุระเบิด จ.นราธิวาส จํานวน 10 ราย ไว้เป็นคนไข้ในพระบรมราชานุเคราะห์ ปลัดกระทรวงสาธารณสุข เผยความคืบหน้าการดูแลสุขภาพประชาชน มีผู้ได้รับผลกระทบ 365 ราย ทีมMCATT เข้าประเมินสุขภาพจิต 251 ราย พบภาวะเสี่ยง77 ราย ส่วนใหญ่มีภาวะเครียด
วันนี้ (31 กรกฎาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงการดูแลผู้ที่ได้รับผลกระทบจากเหตุโกดังเก็บพลุระเบิด ที่ตลาดมูโนะ อ.สุไหงโก-ลก จ.นราธิวาส ว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานความช่วยเหลือแก่ผู้ได้รับบาดเจ็บจากเหตุโกดังเก็บพลุและดอกไม้ไฟระเบิดที่ จ.นราธิวาส โดยทรงรับผู้ป่วยที่เข้ารับการรักษาในโรงพยาบาลสุไหงโก-ลก ทั้ง 10 รายไว้เป็นคนไข้ในพระบรมราชานุเคราะห์ นับเป็นพระมหากรุณาธิคุณต่อผู้ป่วยและครอบครัวอย่างหาที่สุดมิได้
สําหรับการดูแลผู้ได้รับผลกระทบจากเหตุการณ์ ข้อมูล ณ เวลา 16.30 น. วันที่ 30 กรกฎาคม 2566 มีผู้ที่ได้รับผลกระทบรวม 365 ราย สํานักงานสาธารณสุขอําเภอสุไหงโก-ลก ร่วมกับโรงพยาบาลเจาะไอร้อง ได้ตั้งหน่วยปฐมพยาบาล ณ กองอํานวยการ มีผู้ป่วยมารับบริการรวม 16 ราย แยกเป็น รับยาและทําแผล 10 ราย รับยาอย่างเดียว 4 ราย และทําแผลอย่างเดียว 2 ราย ส่วนการดูแลด้านจิตใจ ทีมช่วยเหลือเยียวยาจิตใจผู้ประสบภาวะวิกฤต (MCATT) ได้เข้าประเมินและเยียวยาจิตใจจํานวน 251 ราย พบผู้มีภาวะเสี่ยงจํานวน 77 รายใน 32 ครัวเรือน โดยพบมากสุดคือ ภาวะเครียด 60 ราย ที่เหลือนอนไม่หลับ/ผวาฝันร้าย 6 ราย ใจสั่น 5 ราย เหม่อลอย 3 ราย หวาดระแวง 1 ราย ซึมเศร้า 1 ราย และนอนสะดุ้ง ผวาตลอด (เด็กอายุ 17 เดือน) 1 ราย ซึ่งทีม MCATT ในพื้นที่จะติดตามดูแลต่อเนื่องจนกว่าสภาพจิตจะเข้าสู่ภาวะปกติ
******************************************** 31 กรกฎาคม 2566
รัฐบาลไทย-ข่าวทำเนียบรัฐบาล-ปลัดฯ ณัฐพล เตรียมพร้อม Kick off อุตสาหกรรมรวมใจ รักษ์น้ำใส ใส่ใจชุมชน 4 ส.ค. นี้ นำร่อง 4 จังหวัดรอบกรุง ได้แก่ สมุทรปราการ ปทุมธานี นนทบุรี และนครปฐ
วันพฤหัสบดีที่ 27 กรกฎาคม 2566
27/07/2566
ปลัดฯ ณัฐพล เตรียมพร้อม Kick off อุตสาหกรรมรวมใจ รักษ์น้ําใส ใส่ใจชุมชน 4 ส.ค. นี้ นําร่อง 4 จังหวัดรอบกรุง ได้แก่ สมุทรปราการ ปทุมธานี นนทบุรี และนครปฐ
ปลัดฯ ณัฐพล เตรียมพร้อม Kick off อุตสาหกรรมรวมใจ รักษ์น้ําใส ใส่ใจชุมชน 4 ส.ค. นี้ นําร่อง 4 จังหวัดรอบกรุง ได้แก่ สมุทรปราการ ปทุมธานี นนทบุรี และนครปฐ
วันที่ 25 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานเตรียมความพร้อมเปิดโครงการอุตสาหกรรมรวมใจ รักษ์น้ําใส ใส่ใจชุมชน เน้นย้ําการกํากับดูแลตั้งแต่สถานประกอบการต้นทางให้เป็นไปตามข้อกําหนด/หลักเกณฑ์ของกฎระเบียบที่เกี่ยวข้อง ไม่ส่งผลกระทบต่อสิ่งแวดล้อมและชุมชน ตลอดจนการฟื้นฟูคลองสาธารณะ ร่วมกับภาคอุตสาหกรรมในวงรัศมีโดยรอบ ที่รวมใจช่วยดูแลแหล่งน้ําเพื่อความยั่งยืน ร่วมกับภาคีภาคประชนและชุมชน โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง ผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัด ทั้ง 4 จังหวัดนําร่อง ในพื้นที่ จังหวัดปทุมธานี นนทบุรี นครปฐม และสมุทรปราการ
สําหรับการลงพื้นที่สํารวจแนวคลองสาธารณะ เพื่อเตรียมความพร้อมเปิดโครงการอุตสาหกรรมรวมใจ รักษ์น้ําใส ใส่ใจชุมชน ในครั้งนี้ สืบเนื่องมาจาก ปลัดกระทรวงอุตสาหกรรม ได้มอบนโยบาย MIND ใช้ “หัว และใจ” ในการทํางาน มุ่งส่งเสริมให้ผู้ประกอบการดําเนินการตามนโยบาย 4 มิติ มุ่งสร้างความสําเร็จให้ภาคธุรกิจ ดูแลสังคมโดยรอบโรงงาน รักษาสิ่งแวดล้อม และกระจายรายได้ให้ประชาชนมีความเป็นอยู่ที่ดีขึ้น โดยกิจกรรมนี้เป็นหนึ่งในกิจกรรมอุตสาหกรรมรวมใจ ดูแลสิ่งแวดล้อมใน 4 ด้าน (ดิน น้ํา ลม ไฟ) ในส่วนของ "น้ํา" โดยกําหนดให้ดําเนินการนําร่องในพื้นที่จังหวัดสมุทรปราการ ปทุมธานี นนทบุรี และนครปฐม ในวันที่ 4 สิงหาคมนี้
รัฐบาลไทย-ข่าวทำเนียบรัฐบาล-ดีอีเอส ประชุมขับเคลื่อนและบริหารโครงการเมืองอัจฉริยะ ไฟเขียวเพิ่ม 6 พื้นที่สู่การเป็นเมืองอัจฉริยะประเทศไทย
วันพุธที่ 26 กรกฎาคม 2566
ดีอีเอส ประชุมขับเคลื่อนและบริหารโครงการเมืองอัจฉริยะ ไฟเขียวเพิ่ม 6 พื้นที่สู่การเป็นเมืองอัจฉริยะประเทศไทย
ดีอีเอส ประชุมขับเคลื่อนและบริหารโครงการเมืองอัจฉริยะ ไฟเขียวเพิ่ม 6 พื้นที่สู่การเป็นเมืองอัจฉริยะประเทศไทย
วันนี้ (26 กรกฎาคม 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะอนุกรรมการขับเคลื่อนและบริหารโครงการเมืองอัจฉริยะ ครั้งที่ 1/2566 พร้อมร่วมพิจารณาข้อเสนอแผนพัฒนาเมืองอัจฉริยะ 6 พื้นที่ ก่อนมีมติเห็นชอบเพื่อประกาศมอบตราสัญลักษณ์เมืองอัจฉริยะประเทศไทย พร้อมเสนอ 3 จังหวัด (ขอนแก่น-เชียงใหม่-ระยอง) เป็นเครือข่ายเมืองอัจฉริยะอาเซียน โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยผู้ช่วยศาสตราจารย์ ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล และผู้แทนจากกระทรวงและหน่วยงานที่เกี่ยวข้องเข้าร่วม ณ ห้องประชุม Mdes 1 ชั้น 9 กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-​กระทรวงคมนาคมจัดพิธีถวายเครื่องราชสักการะ จุดเทียนถวายพระพรชัยมงคล และถวายราชสดุดีเฉลิมพระเกียรติ
วันเสาร์ที่ 29 กรกฎาคม 2566
​กระทรวงคมนาคมจัดพิธีถวายเครื่องราชสักการะ จุดเทียนถวายพระพรชัยมงคล และถวายราชสดุดีเฉลิมพระเกียรติ
เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
นายชยธรรม์ พรหมศร ปลัดกระทรวงคมนาคม เป็นประธานในพิธีถวายเครื่องราชสักการะ จุดเทียนถวายพระพรชัยมงคล และถวายราชสดุดีเฉลิมพระเกียรติ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 โดยมี นายสรพงศ์ ไพฑูรย์พงษ์ รองปลัดกระทรวงคมนาคม คณะผู้บริหาร หัวหน้าหน่วยงานในสังกัด ข้าราชการและเจ้าหน้าที่กระทรวงคมนาคม และหน่วยงานในสังกัดเข้าร่วมพิธีฯ ในวันที่ 28 กรกฎาคม 2566 ณ บริเวณหน้ากระทรวงคมนาคม เพื่อแสดงถึงการรวมพลังใจแห่งความจงรักภักดี น้อมสํานึกในพระมหากรุณาธิคุณของสมเด็จพระเจ้าอยู่หัว ผู้ทรงคุณอันประเสริฐ ทรงพระวิริยอุตสาหะ บําเพ็ญพระราชกรณียกิจนานัปการ เพื่อประโยชน์อันมหาศาลของประเทศชาติ
รัฐบาลไทย-ข่าวทำเนียบรัฐบาล-สธ. อบรมช่วยชีวิตขั้นพื้นฐาน เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันจันทร์ที่ 31 กรกฎาคม 2566
สธ. อบรมช่วยชีวิตขั้นพื้นฐาน เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
สํานักงานปลัดกระทรวงสาธารณสุข โดยสํานักโครงการพระราชดําริฯ จัดอบรมการช่วยชีวิตขั้นพื้นฐาน (CPR) เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 เสริมความรู้และฝึกปฏิบัติการช่วยชีวิตขั้นพื้นฐานที่ถูกต้อง
สํานักงานปลัดกระทรวงสาธารณสุข โดยสํานักโครงการพระราชดําริฯ จัดอบรมการช่วยชีวิตขั้นพื้นฐาน (CPR)เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 เสริมความรู้และฝึกปฏิบัติการช่วยชีวิตขั้นพื้นฐานที่ถูกต้อง ให้กับพระภิกษุสงฆ์ ผู้นําทางศาสนา เจ้าหน้าที่ อสม. และคนในชุมชน ลดเจ็บป่วยรุนแรง เพิ่มโอกาสรอดชีวิต
วันนี้ (31 กรกฎาคม 2566) ที่ วัดบางรักใหญ่ จังหวัดนนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุข เปิดโครงการอบรมการช่วยชีวิตขั้นพื้นฐาน (CPR) เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี พระครูนนทกิจจานุกูลเจ้าอาวาสวัดบางรักใหญ่ นางสาวพิมพ์รดา สิริจิตต์ธงชัย ผู้อํานวยการสํานักโครงการพระราชดําริ โครงการเฉลิมพระเกียรติและกิจกรรมพิเศษ นายกองค์การบริหารส่วนตําบลบางรักพัฒนา คณะผู้บริหาร เจ้าหน้าที่กระทรวงสาธารณสุข ข้าราชการส่วนท้องถิ่น และประชาชนในพื้นที่ เข้าร่วม
นายแพทย์รุ่งเรืองกล่าวว่า เนื่องในโอกาสวันเฉลิมพระชนมพรรษา 28 กรกฎาคม 2566 สํานักงานปลัดกระทรวงสาธารณสุข โดยสํานักโครงการพระราชดําริฯ ได้จัดโครงการอบรมการช่วยชีวิตขั้นพื้นฐาน (CPR) เพื่อเฉลิมพระเกียรติพระบาทสมเด็จพระเจ้าอยู่หัว มีกิจกรรมทั้งการให้ความรู้เกี่ยวกับการช่วยชีวิตขั้นพื้นฐาน ฝึกปฏิบัติการช่วยชีวิตขั้นพื้นฐานที่ถูกต้อง และวิธีช่วยเหลือเมื่อประสบเหตุหรือมีเหตุฉุกเฉิน รวมถึงสร้างแกนนําในการดูแลและเฝ้าระวังสุขภาพของพระภิกษุสงฆ์/ผู้นําทางศาสนา โดยได้รับความร่วมมือจากสพฉ. และเจ้าหน้าที่กระทรวงสาธารณสุขที่มีความเชี่ยวชาญ ร่วมเป็นวิทยากรจิตอาสา มีผู้เข้าร่วมอบรมฯ ทั้งหมด 100 คน ประกอบด้วย พระภิกษุสงฆ์/ผู้นําทางศาสนา หรือเจ้าหน้าที่ภายในวัด จํานวน 30 รูป/ท่าน เจ้าหน้าที่สังกัดกระทรวงสาธารณสุขและท้องถิ่น อาสาสมัครสาธารณสุขประจําหมู่บ้าน (อสม.) และประชาชนในพื้นที่ จํานวน 70 คน
“ขอชื่นชมคณะผู้จัดโครงการฯ และหน่วยงานสนับสนุน ที่น้อมนําพระบรมราโชบายพระบาทสมเด็จพระเจ้าอยู่หัวที่ทรงพระกรุณาโปรดเกล้าฯ พระราชทานโครงการจิตอาสาพระราชทานมาเป็นแนวทางการดําเนินงานจัดฝึกอบรมฯ พระภิกษุสงฆ์ คนในชุมชน ให้มีทักษะการช่วยชีวิตขั้นพื้นฐานที่ถูกต้อง เมื่อประสบเหตุหรือมีเหตุฉุกเฉินเกิดขึ้นภายในวัดและชุมชน สามารถนําไปปฏิบัติได้จริง ซึ่งจะช่วยลดการเจ็บป่วยรุนแรงและเสียชีวิตจากเหตุการณ์ฉุกเฉินได้” นายแพทย์รุ่งเรืองกล่าว
******************************************** 31 กรกฎาคม 2566
รัฐบาลไทย-ข่าวทำเนียบรัฐบาล-ครม.อนุมัติร่างกฎกระทรวงกำหนดพื้นที่ป่าชายเลนอนุรักษ์จังหวัดปัตตานี ครอบคลุม 1.99 หมื่นไร่ ดึงชุมชนมีส่วนร่วมบริหารจัดการป่าชายเลน
วันพุธที่ 26 กรกฎาคม 2566
26/07/2566
ครม.อนุมัติร่างกฎกระทรวงกําหนดพื้นที่ป่าชายเลนอนุรักษ์จังหวัดปัตตานี ครอบคลุม 1.99 หมื่นไร่ ดึงชุมชนมีส่วนร่วมบริหารจัดการป่าชายเลน
ครม.อนุมัติร่างกฎกระทรวงกําหนดพื้นที่ป่าชายเลนอนุรักษ์จังหวัดปัตตานี ครอบคลุม 1.99 หมื่นไร่ ดึงชุมชนมีส่วนร่วมบริหารจัดการป่าชายเลน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 25 กรกฎาคม 2566 ว่า ครม.อนุมัติหลักการร่างกฎกระทรวงกําหนดให้พื้นที่ป่าชายเลนในจังหวัดปัตตานี เป็นพื้นที่ป่าชายเลนอนุรักษ์ พ.ศ. .... ตามที่กระทรวงทรัพยากรธรรมชาติและสิ่งแวดล้อมเสนอ การยกร่างกฎกระทรวงฉบับนี้ กระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้องได้ดําเนินการรับฟังความคิดเห็นจากทุกภาคส่วนในจังหวัดปัตตานี ทั้งประชาชนทั่วไป ประชาชนที่อาศัยอยู่บริเวณพื้นที่ป่าชายเลน ชาวประมง ผู้ประกอบการ และหน่วยงานภาครัฐเรียนร้อยแล้ว
ร่างกฎกระทรวงฉบับนี้ เป็นการออกตามพระราชบัญญัติส่งเสริมการบริหารจัดการทรัพยากรทางทะเลและชายฝั่ง พ.ศ.2558 โดยมีสาระสําคัญเป็นการกําหนดให้พื้นที่ป่าชายเลนในจังหวัดปัตตานี ในท้องที่ตําบลท่ากําชํา ตําบลบางเขา ตําบลบางตาวา ตําบลตุยง อําเภอหนองจิก ตําบลรูสะมิแล ตําบลบานา ตําบลตันหยงลุโละ อําเภอเมืองปัตตานี ตําบลแหลมโพธิ์ ตําบลบางปู ตําบลยามู ตําบลตะโละกาโปร์ อําเภอยะหริ่ง ตําบลไม้แก่น ตําบล ไทรทอง ตําบลดอนทราย อําเภอไม้แก่น จังหวัดปัตตานี เนื้อที่ประมาณ 19,937 ไร่ เป็นพื้นที่ป่าชายเลนอนุรักษ์ ซึ่งเป็นพื้นที่ที่มีทรัพยากรธรรมชาติที่สําคัญและมีค่า เช่น พันธุ์ไม้ ของป่า และสัตว์ป่านานาชนิด ตลอดจนทิวทัศน์ที่สวยงาม
นางสาวรัชดา กล่าวด้วยว่า การคุ้มครองป่าชายเลนอนุรักษ์ในพื้นที่จังหวัดปัตตานี มีมาตรการ อาทิ
1.สงวน อนุรักษ์ คุ้มครอง ดูแลและรักษาทรัพยากรป่าชายเลน สัตว์ป่าให้สมบูรณ์และสมดุลตามธรรมชาติ โดยให้มีการใช้ทรัพยากรป่าชายเลนอย่างยั่งยืนและเกิดประโยชน์สูงสุดทางด้านเศรษฐกิจและสังคม
2.ฟื้นฟูและแก้ไขความเสื่อมโทรมของทรัพยากรธรรมชาติและระบบนิเวศในพื้นที่ป่าชายเลน
3.ควบคุม ป้องกัน และปราบปรามการทําลายป่าชายเลน
4.ห้ามกระทําการหรือประกอบกิจกรรมในแนวเขตพื้นที่ป่าชายเลนอนุรักษ์ อาทิ 1)ห้ามดําเนินกิจกรรมหรือกระทําการใด ๆ ที่อาจเป็นอันตราย หรือก่อให้เกิดผลกระทบต่อสภาพป่าชายเลน เว้นแต่เป็นการศึกษาวิจัยทางวิชาการ 2)ห้ามนําวัตถุระเบิด อาวุธปืน หน้าไม้ เครื่องช็อตปลา เครื่องมือประมงที่ผิดกฎหมายหรือยาเบื่อเมาทุกชนิดเข้าไปในพื้นที่ป่าชายเลนอนุรักษ์ 3)ห้ามดําเนินกิจกรรมหรือกระทําการใด ๆ ที่อาจเป็นอันตรายต่อสัตว์ป่าสงวนและสัตว์ป่าคุ้มครอง
5.การบริหารจัดการทรัพยากรป่าชายเลนภายในแนวเขตพื้นที่ป่าชายเลนอนุรักษ์ อาทิ ให้ชุมชนชายฝั่งที่ได้ขึ้นทะเบียนตามระเบียบกรมทรัพยากรทางทะเลและชายฝั่งและองค์กรปกครองส่วนท้องถิ่นจัดทําแผนการบริหารจัดการทรัพยากรป่าชายเลนอนุรักษ์ร่วมกัน โดยครอบคลุมทั้งมิติทางด้านสิ่งแวดล้อม เศรษฐกิจ และสังคมอย่างสมดุล การเพาะเลี้ยงสัตว์น้ํา หรือการเพาะพันธุ์พืช หรือการปลูกฟื้นฟูป่าชายเลนในพื้นที่เสื่อมโทรมและใช้ประโยชน์จากไม้ ที่ปลูกขึ้นที่มิใช่ไม้หวงห้าม ต้องเป็นไปตามหลักเกณฑ์ที่กําหนดไว้ เป็นต้น
รัฐบาลไทย-ข่าวทำเนียบรัฐบาล-โรงแรมไทย ติดอันดับโรงแรมที่ดีที่สุดในโลก ประจำปี 2566
วันพฤหัสบดีที่ 3 สิงหาคม 2566
โรงแรมไทย ติดอันดับโรงแรมที่ดีที่สุดในโลก ประจําปี 2566
วันอาทิตย์ที่ 9 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
โรงแรมในประเทศไทย 24 แห่ง ได้รับการจัดอันดับโรงแรมที่ดีที่สุดในโลก ประจําปี 2566
จากเว็บไซต์แนะนําร้านอาหารและโรงแรม ลา ลิสเต้ ของประเทศฝรั่งเศส โดยมี 4 แห่ง อยู่ใน 200 อันดับแรก
ได้แก่ อันดับที่ 5 โรงแรม Capella Bangkok กรุงเทพฯ อันดับที่ 6 โรงแรม Mandarin Oriental Bangkok
กรุงเทพฯ อันดับที่ 9 โรงแรม Amanpuri ต.เชิงทะเล จ.ภูเก็ต และ อันดับที่ 10 โรงแรม Six Senses Yao
Noi ต.เกาะยาวน้อย จ.พังงา ส่วนอีก 20 แห่งอยู่ในอันดับที่ 201 – 1,000 ทั้งนี้ โรงแรมในไทยทั้ง 24 แห่ง
ล้วนได้รับคะแนนในระดับ 90 คะแนนขึ้นไป จากคะแนนเต็ม 100
สะท้อนถึงคุณภาพการให้บริการที่ได้รับการยอมรับจากนักท่องเที่ยวและสื่อต่าง ๆ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติงบชำระค่าหุ้นเพิ่มทุน ให้ไทยมีอำนาจออกเสียงในธนาคารโลกมากขึ้น
วันพฤหัสบดีที่ 3 สิงหาคม 2566
03/08/2566
อนุมัติงบชําระค่าหุ้นเพิ่มทุน ให้ไทยมีอํานาจออกเสียงในธนาคารโลกมากขึ้น
วันเสาร์ที่ 8 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบผลการพิจารณาของคณะกรรมการการเลือกตั้งที่เห็นชอบตามมติ
คณะรัฐมนตรี อนุมัติให้กระทรวงการคลังใช้งบกลางปี 2566 วงเงิน 200.6 ล้านบาท
สําหรับชดเชยการเปลี่ยนแปลงอัตราแลกเปลี่ยนในการซื้อหุ้นเพิ่มทุนแบบสามัญและเฉพาะเจาะจงของธนาคา
รในกลุ่มธนาคารโลก 2 แห่ง เมื่อปี 2561 ได้แก่ ธนาคารระหว่างประเทศเพื่อการบูรณะและวิวัฒนาการ หรือ
IBRD และ บรรษัทการเงินระหว่างประเทศ หรือ IFC
โดยผลจากการเพิ่มทุนดังกล่าวจะส่งผลให้ประเทศไทยมีอํานาจในการออกเสียงในการบริหารนโยบายของธนา
คารโลกได้เพิ่มมากขึ้น โดยใน IBRD เพิ่มขึ้นจากร้อยละ 0.49 เป็นร้อยละ 0.5 และใน IFC เพิ่มขึ้นจากร้อยละ
0.46 เป็นร้อยละ 0.52
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- รองโฆษกรัฐบาลย้ำ มติครม. 31 ก.ค. เป็นวันหยุดพิเศษราชการ หากกระทบประชาชน หัวหน้าส่วนราชการพิจารณาไม่หยุดได้
วันอังคารที่ 25 กรกฎาคม 2566
25/07/2566
รองโฆษกรัฐบาลย้ํา มติครม. 31 ก.ค. เป็นวันหยุดพิเศษราชการ หากกระทบประชาชน หัวหน้าส่วนราชการพิจารณาไม่หยุดได้
รองโฆษกรัฐบาลย้ํา มติครม. 31 ก.ค. เป็นวันหยุดพิเศษราชการ หากกระทบประชาชน หัวหน้าส่วนราชการพิจารณาไม่หยุดได้
วันที่ 25 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายหลังคณะรัฐมนตรีมีมติเห็นชอบกําหนดให้วันจันทร์ที่ 31 กรกฎาคม 2566 เป็นวันหยุดราชการเพิ่มเป็นกรณีพิเศษอีก 1 วัน ในปี 2566 ทําให้มีวันหยุดยาวต่อเนื่อง 6 วัน คือ ตั้งแต่วันที่ 28 กรกฎาคม - 2 สิงหาคม 2566 นั้น
ปรากฎว่า มีการแชร์ข้อความที่เป็นมติคณะรัฐมนตรีไม่ครบถ้วน ทําให้ผู้ปฏิบัติงานที่ต้องให้บริการประชาชนเกิดความกังวลว่าจะทําให้ประชาชนได้รับความเดือดร้อน นางสาวรัชดา กล่าวย้ําว่า ถึงแม้คณะรัฐมนตรีเห็นชอบกําหนดให้เป็นวันหยุดพิเศษ สําหรับหน่วยงานที่มีภารกิจในการให้บริการประชาชน หรือมีความจําเป็นหรือราชการสําคัญ ให้หัวหน้าหน่วยงานนั้น พิจารณาดําเนินการตามที่เห็นสมควร โดยไม่ให้เกิดความเสียหายแก่ทางราชการและกระทบต่อการให้บริการประชาชน
สําหรับรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทยและกระทรวงแรงงานพิจารณาความจําเป็นเหมาะสมของการกําหนดให้วันดังกล่าวข้างต้น เป็นวันหยุดให้สอดคล้องกับกฎหมายที่เกี่ยวข้องแล้วแต่กรณี
จึงเห็นได้ว่าการกําหนดให้เป็นวันหยุด ไม่ได้หมายความว่าทุกส่วนราชการต้องหยุดให้บริการประชาชน ในส่วนราชการไหนที่จําเป็นต้องให้บริการประชาชน หัวหน้าส่วนราชการจะเป็นผู้พิจารณาแนวทางปฏิบัติงาน
นางสาวรัชดา ย้ําว่าในการกําหนดวันหยุดราชการกรณีพิเศษเพิ่มเติมเพื่อให้เป็นวันหยุดยาว และนําไปสู่การกระตุ้นเศรษฐกิจในเรื่องการท่องเที่ยวทุกครั้ง คณะรัฐมนตรีจะมีการพิจารณาและประกาศล่วงหน้าเป็นไปตามข้อเสนอของคณะกรรมการพิจารณาวันหยุดพิเศษของทางราชการ สําหรับปีนี้ช่วง 6 เดือนแรกได้ประกาศไปเรียบร้อยแล้ว และเดิมทางคณะรัฐมนตรีตั้งใจว่าในช่วง 6 เดือนหลัง จะเป็นการพิจารณาของคณะรัฐมนตรีของรัฐบาลชุดใหม่ แต่ด้วย ณ ปัจจุบันนี้ยังไม่สามารถมีการจัดตั้งรัฐบาลได้ คณะรัฐมนตรีชุดรักษาการจึงต้องหยิบเรื่องนี้ขึ้นมาพิจารณาตามความเหมาะสม โดยได้พิจารณาอย่างรอบคอบและถี่ถ้วนแล้ว
รัฐบาลไทย-ข่าวทำเนียบรัฐบาล-บขส. พร้อมอำนวยความสะดวกประชาชนเดินทางช่วงวันหยุดยาว
วันพุธที่ 26 กรกฎาคม 2566
บขส. พร้อมอํานวยความสะดวกประชาชนเดินทางช่วงวันหยุดยาว
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ตามที่คณะรัฐมนตรีมีมติเห็นชอบให้วันที่ 31 กรกฎาคม 2566 เป็นวันหยุดราชการพิเศษ เพื่อเป็นการกระตุ้นเศรษฐกิจและการท่องเที่ยว ทําให้มีวันหยุดราชการติดต่อกันตั้งแต่วันที่ 28 กรกฎาคม - 2 สิงหาคม 2566 รวม 6 วัน บริษัท ขนส่ง จํากัด (บขส.) คาดการณ์ว่าจะมีผู้ใช้บริการเพิ่มขึ้นจากวันเดินทางปกติประมาณ 20% โดยในเที่ยวไประหว่างวันที่ 27 - 28 กรกฎาคม 2566 จะมีผู้โดยสารเดินทางเฉลี่ยวันละ 35,000 คน ใช้รถโดยสาร (รถ บขส. รถร่วม รถตู้) เฉลี่ยวันละ 3,500 เที่ยว ส่วนในเที่ยวกลับระหว่างวันที่ 2 - 3 สิงหาคม 2566 จะมีผู้โดยสารเดินทางเฉลี่ยวันละ 35,000 คน ใช้รถโดยสารประมาณ 3,500 เที่ยว และเพื่อรองรับการเดินทางให้เพียงพอ บขส. ได้ทําหนังสือขออนุญาตต่อกรมการขนส่งทางบก ให้ผู้ประกอบการรถร่วมบริการนํารถโดยสารไม่ประจําทาง (รถทะเบียน 30) มาวิ่งเสริมในเส้นทางต่าง ๆ ประมาณ 200 คัน อย่างไรก็ดีเพื่อลดความแออัดในการเข้าใช้สถานีขนส่งผู้โดยสาร ขอความร่วมมือผู้ใช้บริการวางแผนการเดินทางล่วงหน้า และเผื่อเวลาเดินทางมาขึ้นรถโดยสารในช่วงเย็นของวันที่ 27 และ 28 กรกฎาคมนี้ด้วย
สําหรับการเปิดให้บริการเดินรถ ปัจจุบัน บขส. จัดรถโดยสารให้บริการในเส้นทางต่าง ๆ รวมจํานวน 68 เส้นทาง ประกอบด้วย ภาคตะวันออกเฉียงเหนือและภาคตะวันออก 26 เส้นทาง 56 เที่ยววิ่ง ภาคเหนือ 18 เส้นทาง 60 เที่ยววิ่ง และภาคใต้ 24 เส้นทาง 43 เที่ยววิ่ง โดยเส้นทางกรุงเทพฯ - เชียงใหม่ กรุงเทพฯ - แม่สอด กรุงเทพฯ - นครพนม และกรุงเทพฯ - หาดใหญ่ เป็นเส้นทางที่มีผู้โดยสารเดินทางเป็นจํานวนมาก และเพื่อสนับสนุนการเดินทางในประเทศ (ไปก่อน - กลับทีหลัง) บขส. ได้มอบส่วนลดค่าโดยสาร 10% (ไม่รวมค่าธรรมเนียม) ให้สมาชิก บขส. Card ที่ซื้อตั๋วผ่านช่องทางออนไลน์ Application : E-ticket, Website บขส. : https://tcl99web.transport.co.th เดินทางระหว่างวันที่ 20 - 26 กรกฎาคม 2566 และวันที่ 3 - 9 สิงหาคม 2566 และรับคะแนนสะสมเพิ่มคูณ 2 โดยเงื่อนไขเป็นไปตามที่ บขส. กําหนด สอบถามรายละเอียดเพิ่มเติมได้ที่ งานการตลาดและลูกค้าสัมพันธ์ โทร. 0 2537 8737
ส่วนมาตรการด้านความปลอดภัยได้เน้นย้ําเรื่องการเตรียมความพร้อมของรถโดยสาร บขส. และรถร่วมบริการ ก่อนการเดินทางให้ตรวจเช็กสภาพของรถโดยสารให้พร้อมใช้งาน ควบคุมความเร็วในการขับขี่ ไม่เกิน 90 กิโลเมตร/ชั่วโมง จัดพนักงานขับรถ 2 คน ในเส้นทางสายยาวที่ใช้เวลาเดินทางเกิน 4 ชั่วโมง ผลตรวจแอลกอฮอล์และสารเสพติดพนักงานเป็นศูนย์ มีประกันภัยทุกทีนั่ง และขอความร่วมมือผู้โดยสารคาดเข็มขัดนิรภัยสวมหน้ากากอนามัยตลอดการเดินทาง รวมทั้งได้ขอความร่วมมือไปยังหน่วยงานที่เกี่ยวข้อง อาทิ กองบังคับการตํารวจจราจร สน.บางซื่อ สน.ตลิ่งชัน และ สน.ทองหล่อ สนับสนุนเจ้าหน้าที่ตํารวจอํานวยความสะดวกด้านความปลอดภัยและการจราจรโดยรอบสถานีขนส่งผู้โดยสารกรุงเทพ ทั้ง 5 แห่ง และขอความร่วมมือองค์การขนส่งมวลชนกรุงเทพและผู้ประกอบการรถแท็กซี่ นํารถโดยสารมารับผู้โดยสารในเที่ยวกลับ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) เป็นต้น สอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดิน
วันพฤหัสบดีที่ 27 กรกฎาคม 2566
บริษัท ท่าอากาศยานไทย จํากัด (มหาชน) จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดิน
...
บริษัท ท่าอากาศยานไทย จํากัด (มหาชน)จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดิน
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว วันที่ 28 กรกฎาคม 2566 เพื่อแสดงความจงรักภักดีที่มีต่อสถาบันพระมหากษัตริย์ และความมุ่งมั่นแน่วแน่ที่จะปฏิบัติหน้าที่พนักงานที่ดีและพลังของแผ่นดินตามรอย พระยุคลบาท ในฐานะข้าของแผ่นดินให้เกิดประโยชน์สุขแก่ประเทศชาติ โดยมี นายกีรติ กิจมานะวัฒน์ ผู้อํานวยการใหญ่ ทอท. เป็นประธานในพิธีฯ และกล่าวนําถวายพระพรชัยมงคลและถวายสัตย์ปฏิญาณฯ จากนั้นได้ร่วมลงนามถวายสัตย์ปฏิญาณฯ โดยมีผู้บริหารและพนักงาน ทอท. เข้าร่วมพิธีฯ อย่างพร้อมเพรียงกัน ณ สํานักงานใหญ่ ทอท.
รัฐบาลไทย-ข่าวทำเนียบรัฐบาล-ปลัดฯ ณัฐพล ชูโรงงานนำหลัก 4 มิติ สร้างความสำเร็จให้โรงงานอยู่คู่ชุมชนอย่างยั่งยืน มอบรางวัลอุตสาหกรรมสีเขียว ตอกย้ำความรับผิดชอบต่อสังคม
วันพฤหัสบดีที่ 3 สิงหาคม 2566
30/07/2566
ปลัดฯ ณัฐพล ชูโรงงานนําหลัก 4 มิติ สร้างความสําเร็จให้โรงงานอยู่คู่ชุมชนอย่างยั่งยืน มอบรางวัลอุตสาหกรรมสีเขียว ตอกย้ําความรับผิดชอบต่อสังคม
ปลัดกระทรวงอุตสาหกรรม ณัฐพล ชูโรงงานนําหลัก 4 มิติ สร้างความสําเร็จให้โรงงานอยู่คู่ชุมชนอย่างยั่งยืน มอบรางวัลอุตสาหกรรมสีเขียว ตอกย้ําความรับผิดชอบต่อสังคม พร้อมกําชับโรงงานเข้าสู่ระบบ I-Industry เพื่อประโยชน์ในการดําเนินการต่าง ๆ อย่างมีประสิทธิภาพ
เมื่อวันที่ 27 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในงานมอบรางวัลอุตสาหกรรมสีเขียว ประจําปี 2565 โดยมี นางสาวณัฏฐิญา เนตยสุภา นายเอกภัทร วังสุวรรณ รองปลัดกระทรวงอุตสาหกรรม นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม และผู้บริหารกระทรวงอุตสาหกรรม ร่วมด้วย ณ สโมสรทหารบก (วิภาวดี) กรุงเทพฯ
ดร.ณัฐพล กล่าวว่า กระทรวงอุตสาหกรรมเดินหน้าเร่งสร้างความเปลี่ยนแปลงให้กับภาคอุตสาหกรรมไทยให้ประสบความสําเร็จอย่างยั่งยืน โดยมีแนวคิด MIND ใช้หัวและใจ ปั้นอุตสาหกรรมคู่ชุมชน ควบคู่กับการขับเคลื่อนนโยบาย 4 มิติ มุ่งสร้างความสําเร็จให้ภาคธุรกิจ ดูแลสังคมโดยรอบโรงงาน รักษาสิ่งแวดล้อม และกระจายรายได้ให้ประชาชนมีความเป็นอยู่ที่ดีขึ้น เพื่อลดความขัดแย้งระหว่างชุมชนและโรงงาน ขณะเดียวกันได้มีการดําเนินโครงการอุตสาหกรรมสีเขียว เพื่อมอบให้กับสถานประกอบการที่ดําเนินธุรกิจให้เป็นมิตรกับชุมชนและสิ่งแวดล้อม มีความรับผิดชอบต่อสังคม มุ่งสู่การพัฒนาที่ยั่งยืน และสามารถอยู่ร่วมกันกับสังคมและชุมชนได้อย่างมีความสุข รวมทั้งเป็นการสร้างภาพลักษณ์และทัศนคติที่ดีต่อภาคอุตสาหกรรมของไทย และเป็นการสร้างขวัญและกําลังใจให้แก่สถานประกอบการอีกด้วย
โดยในปี พ.ศ. 2565 มีผู้ได้รับรางวัลอุตสาหกรรมสีเขียวระดับที่ 5 เครือข่ายสีเขียว (Green Network) จํานวน 38 ราย และระดับที่ 4 วัฒนธรรมสีเขียว (Green Culture) จํานวน 122 ราย ทั้งนี้ ปัจจุบันมีสถานประกอบการที่ได้รับรองอุตสาหกรรมสีเขียวแล้วรวมทั้งสิ้น 46,058 ใบรับรอง จากโรงงาน 64,018 โรงงาน
กระทรวงอุตสาหกรรม มีความต้องการให้ทุกโรงงานก้าวสู่สังคมดิจิทัลซึ่งเป็นพื้นฐานสําคัญต่อการยกระดับ Big Data ของประเทศ โดยให้ลงทะเบียนโรงงานผ่านระบบฐานข้อมูลกลาง หรือ I-Industry และ iSingle Form ซึ่งเป็นช่องทางที่รวมทุกแบบฟอร์มการรายงานทั้งหมดมาไว้ที่เดียว ตาม พ.ร.บ.ที่เกี่ยวข้องกับโรงงาน เพื่อประโยชน์ในการดําเนินการต่าง ๆ ของโรงงานเอง ซึ่งโรงงานที่มีการลงทะเบียนและรายงานการประกอบการอย่างถูกต้อง ทําให้การดูแลและตรวจสอบต่าง ๆ สามารถดําเนินการได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วนส่งความช่วยเหลือไปยังชาวบ้านมูโนะ นราธิวาส ย้ำรัฐบาลคุมเข้มครอบครองดอกไม้เพลิง
วันอังคารที่ 1 สิงหาคม 2566
01/08/2566
นายกฯ ขอบคุณทุกภาคส่วนส่งความช่วยเหลือไปยังชาวบ้านมูโนะ นราธิวาส ย้ํารัฐบาลคุมเข้มครอบครองดอกไม้เพลิง
นายกฯ ขอบคุณทุกภาคส่วนส่งความช่วยเหลือไปยังชาวบ้านมูโนะ นราธิวาส ย้ํารัฐบาลคุมเข้มครอบครองดอกไม้เพลิง   มท1.  ให้ 878 อําเภอทั่วประเทศ ควบคุม ตรวจสอบผู้รับใบอนุญาตให้ทํา สั่ง นําเข้า หรือค้า ซึ่งดอกไม้เพลิง
วันนี้ 1 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา ยังติดตามการปฏิบัติงานของทุกฝ่ายเพื่อให้การช่วยเหลือประชาชนอย่างต่อเนื่องกรณีเกิดเหตุเพลิงไหม้โกดังเก็บสินค้าดอกไม้เพลิง บ้านมูโนะ หมู่ที่ 1 ตําบลมูโนะ อําเภอสุไหงโก-ลก จังหวัดนราธิวาส ซึ่งแรงระเบิดเป็นเหตุให้มีผู้เสียชีวิตและบาดเจ็บเป็นจํานวนมาก สร้างความเสียหายต่อบ้านเรือนและทรัพย์สินบริเวณเกิดเหตุ และล่าสุดพลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบหมายอธิบดีกรมการปกครอง ทําหนังสือด่วนที่สุด ถึงนายอําเภอทั้ง 878 อําเภอทั่วประเทศ กําชับแนวทางการควบคุม ตรวจสอบผู้รับใบอนุญาตให้ทํา สั่ง นําเข้า หรือค้า ซึ่งดอกไม้เพลิง พร้อมกับสั่งการให้ผู้ว่าราชการจังหวัด ปฎิบัติตามมาตรการในการป้องกัน ควบคุม ตรวจสอบเกี่ยวกับการดําเนินการของผู้รับใบอนุญาตให้ทํา สั่ง นําเข้า หรือค้า ซึ่งดอกไม้เพลิง ให้เป็นไปด้วยความเรียบร้อย และให้การดําเนินการตามกฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืนอย่างเคร่งครัด เพื่อป้องกันการเกิดเหตุระเบิดขึ้นอีก
"นายกรัฐมนตรี เน้นย้ําทุกภาคส่วนในการบังคับใช้กฎหมายอย่างเข้มงวด โดยเฉพาะเจ้าหน้าที่ที่มีหน้าที่ในการควบคุม ตรวจสอบผู้รับใบอนุญาตให้ทํา สั่ง นําเข้า หรือค้าดอกไม้เพลิง สถานที่ที่อาจเป็นโกดังเก็บดอกไม้เพลิงหรืออาคารลักลอบเก็บดอกไม้เพลิงในพื้นที่ทุกแห่ง รวมทั้งที่มาของดอกไม้เพลิง กําชับเรื่องความปลอดภัยในชีวิตและทรัพย์สินเป็นสําคัญ พร้อมขอบคุณทุกหน่วยงานที่ได้ส่งความช่วยเหลือไปยังประชาชนในพื้นที่ ถือเป็นกําลังใจอันสําคัญยิ่งแสดงถึงความห่วงใยต่อพี่น้องคนไทยด้วยกัน" นางสาวรัชดา กล่าว ///
รัฐบาลไทย-ข่าวทำเนียบรัฐบาล-พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันเสาร์ที่ 29 กรกฎาคม 2566
พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันนี้(29กรกฏาคม2566)นายเอกพงษ์หริ่มเจริญผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมพิธีอัญเชิญเครื่องราชสักการะและพานพุ่มไปทูลเกล้าเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2566ณบริเวณหน้าประตูภูธรลีลาศพระลานพระราชวังดุสิต
______________
รัฐบาลไทย-ข่าวทำเนียบรัฐบาล-รมช.สธ. นำถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสเฉลิมพระชนมพรรษา
วันอังคารที่ 25 กรกฎาคม 2566
รมช.สธ. นําถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสเฉลิมพระชนมพรรษา
รัฐมนตรีช่วยว่าการกระทรวงสาธารณสุข นําคณะผู้บริหาร ข้าราชการ เจ้าหน้าที่กระทรวงสาธารณสุขถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
รัฐมนตรีช่วยว่าการกระทรวงสาธารณสุข นําคณะผู้บริหาร ข้าราชการ เจ้าหน้าที่กระทรวงสาธารณสุขถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
เช้าวันนี้ (25 กรกฎาคม 2566) ที่ บริเวณโถงชั้น 1 อาคาร 1 ตึกสํานักงานปลัดกระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยผู้บริหารระดับสูง ข้าราชการ และเจ้าหน้าที่กระทรวงสาธารณสุข ร่วมทําพิธีถวายพระพรชัยมงคล พร้อมถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน เบื้องหน้าพระบรมฉายาลักษณ์พระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา28 กรกฎาคม 2566
ดร.สาธิต กล่าวว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงบําเพ็ญพระราชกรณียกิจนานัปการด้วยพระราชวิริยอุตสาหะ ทรงดํารงพระองค์เป็นแบบอย่างแก่ข้าราชการทั้งปวงในการปฏิบัติหน้าที่เพื่อประโยชน์สุขแห่งปวงประชา คณะผู้บริหาร ข้าราชการและบุคลากรกระทรวงสาธารณสุข รู้สึกสํานึกในพระมหากรุณาธิคุณอันหาที่สุดมิได้ จึงพร้อมใจถวายสัตย์ปฏิญาณเพื่อเป็นข้าราชการที่ดีและเป็นพลังของแผ่นดิน เจริญรอยตามเบื้องพระยุคลบาท ด้วยความซื่อสัตย์สุจริต มุ่งมั่นแก้ไขปัญหาของประเทศชาติและประชาชน สร้างสรรค์คุณประโยชน์ให้แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนา ตามแนวทางพระบรมราโชวาทตลอดไป
*************************************** 25 กรกฎาคม 2566
รัฐบาลไทย-ข่าวทำเนียบรัฐบาล-รองปลัดฯ พีรพันธ์ ประชุมคณะอนุกรรมการด้านการเกษตรโครงการศูนย์ภูฟ้าพัฒนาอันเนื่องมาจากพระราชดำริฯ ครั้งที่ 1/2566
วันพฤหัสบดีที่ 3 สิงหาคม 2566
รองปลัดฯ พีรพันธ์ ประชุมคณะอนุกรรมการด้านการเกษตรโครงการศูนย์ภูฟ้าพัฒนาอันเนื่องมาจากพระราชดําริฯ ครั้งที่ 1/2566
รองปลัดฯ พีรพันธ์ ประชุมคณะอนุกรรมการด้านการเกษตรโครงการศูนย์ภูฟ้าพัฒนาอันเนื่องมาจากพระราชดําริฯ ครั้งที่ 1/2566
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมคณะอนุกรรมการด้านการเกษตรโครงการศูนย์ภูฟ้าพัฒนาอันเนื่องมาจากพระราชดําริฯ ครั้งที่ 1/2566 ร่วมกับหน่วยราชการในสังกัด
ณ ห้องประชุมกระทรวงเกษตรและสหกรณ์ (ห้อง 135) และผ่านระบบการประชุมทางไกลออนไลน์ (Zoom Meeting) เพื่อพิจารณาแนวทางการขับเคลื่อนการดําเนินงานด้านเกษตรโครงการศูนย์ภูฟ้าพัฒนาอันเนื่องมาจากพระราชดําริฯ ของกระทรวงเกษตรและสหกรณ์ ปีงบประมาณ พ.ศ. 2567 ในประเด็นการกําหนดแผนงาน/โครงการ/กิจกรรมของหน่วยราชการในสังกัด ให้สอดคล้องกับการถอดบทเรียนโครงการ รายงานผลการประเมินโครงการศูนย์ภูฟ้าพัฒนาอันเนื่องมาจากพระราชดําริฯ ปีงบประมาณ พ.ศ. 2563-2566 และประเด็นแนวทางการดําเนินงานภายใต้แผนแม่บทโครงการศูนย์ภูฟ้าพัฒนาอันเนื่องมาจากพระราชดําริ ระยะ 5 ปี (พ.ศ. 2566-2570) แบ่งออกเป็น 3 ระยะ ดังนี้
ระยะที่ 1 (พ.ศ. 2566–2567) เน้นการปรับปรุงบํารุงรักษา จุดสาธิต ระบบโครงสร้างพื้นฐานภายในโครงการให้อยู่ในสภาพที่สมบูรณ์ การถ่ายทอดองค์ความรู้ต่าง ๆ ให้กับราษฎรในพื้นที่ทรงงาน จํานวน 127 ราย และราษฎรในพื้นที่ขยายผล จํานวน 6 หมู่บ้าน ของตําบลภูฟ้า อําเภอบ่อเกลือ จังหวัดน่าน และราษฎรในพื้นที่ที่มีพระราชดําริให้ดําเนินการเพิ่มเติมคือ บ้านสบปืน ตําบลห้วยโก๋น และบ้านห้วยกานต์ ตําบลขุนน่าน อําเภอเฉลิมพระเกียรติ จังหวัดน่าน เพื่อให้คุณภาพชีวิตของเกษตรกรในพื้นที่ทรงงานและพื้นที่ขยายผล ได้มีคุณภาพชีวิตที่ดียิ่งขึ้น ควบคู่ไปกับอนุรักษ์ทรัพยากรธรรมชาติและสิ่งแวดล้อมให้มีสภาพสมบูรณ์
ระยะที่ 2 (พ.ศ. 2568-2569) เน้นการพัฒนาอย่างต่อเนื่องเกี่ยวกับการส่งเสริมการเกษตรให้แก่ราษฎรในพื้นที่ขยายผล ประกอบด้วย พื้นที่ 6 หมู่บ้าน ของตําบลภูฟ้า อําเภอบ่อเกลือ จังหวัดน่าน และราษฎรในพื้นที่ที่มีพระราชดําริให้ดําเนินการเพิ่มเติมคือ บ้านสบปืน ตําบลห้วยโก๋น และบ้านห้วยกานต์ ตําบลขุนน่าน อําเภอเฉลิมพระเกียรติ จังหวัดน่าน พร้อมทั้งขยายผลการพัฒนาไปในพื้นที่ต่อยอดความสําเร็จ 2 อําเภอ คือ อําเภอบ่อเกลือ และอําเภอเฉลิมพระเกียรติ จังหวัดน่าน
ระยะที่ 3 (พ.ศ.2570) ขยายผลองค์ความรู้ไปสู่เกษตรกรพื้นที่อื่นบริเวณโดยรอบศูนย์ฯ นอกเหนือจากพื้นที่ 2 อําเภอ คือ อําเภอบ่อเกลือ และอําเภอเฉลิมพระเกียรติ จังหวัดน่าน รวมถึงเพิ่มช่องทางการจัดจําหน่ายผลิตภัณฑ์โดยมีจุดประสงค์ให้โครงการเป็นศูนย์ต้นแบบการพัฒนาและถ่ายทอดความรู้อย่างครบวงจรแบบเบ็ดเสร็จในลักษณะเดียวกับศูนย์ศึกษาการพัฒนาอันเนื่องมาจากพระราชดําริ